Κουιντίλλος

Ο Μάρκος Αυρήλιος Κλαύδιος Κουιντίλλος Αύγουστος (περ. 220 – Απρίλης 270, λατ. Marcus Aurelius Claudius Quintillus Augustus)Jones, pg. 759 ή απλά Κουιντίλλος ήταν Ρωμαίος αυτοκράτορας για λιγότερο από ένα χρόνο το 270.

 Πρώτα χρόνια 
Ο Κουιντίλλος γεννήθηκε στο Σίρμιο της Ιλλυρίας (σημερινή Σρέμσκα Μιτρόβιτσα, Σερβία)"These men are usually called the Illyrian emperors since they all were born in that province (Illyricum) and were raised to power by legions stationed there" The Ancient World, Joseph Ward Swain. Προερχόταν από χαμηλής τάξεως οικογένεια αλλά έγινε γνωστός μετά την άνοδο του αδελφού του Κλαύδιου Γοτθικού στο θρόνο το 268. Είχε πιθανώς γίνει επίτροπος (procurator) Σαρδηνίας κατά τη διάρκεια της θητείας του ΓοτθικούCanduci, pg. 92 και, όταν αυτός πέθανε, ο Κουιντίλλος ανακηρύχθηκε αυτοκράτορας είτε από τη Σύγκλητο ή από τους στρατιώτες του αδελφού του.

Ο Ευτρόπιος αναφέρει πως ο Κουιντίλλος εκλέχθηκε αυτοκράτορας από στρατιώτες του Ρωμαϊκού στρατού αμέσως μετά τον θάνατο του αδελφού του. Η επιλογή αυτή φαίνεται πως σφραγίστηκε από τη ΣύγκλητοEutropius IX:12. Ο Ιωάννης Ζωναράς λέει πως ανακηρύχθηκε κατευθείαν από τη ΣύγκλητοZonaras, 12:26. Τα ντοκουμέντα, πάντως, φαίνεται να συγκλίνουν στην άποψη ότι οι λεγεώνες που ακολούθησαν τον Γοτθικό στις εκστρατείες του στο Δούναβη είτε δεν γνώριζαν είτε διαφωνούσαν με την προώθηση του Κουιντίλλου. Αντιθέτως, προτιμούσαν τον τότε ηγέτη τους ΑυρηλιανόGibbon, Ch. 11.

 Ως αυτοκράτορας 
Τα λίγα στοιχεία που έχουμε για τη διακυβέρνηση του Κουντίλλου είναι αντικρουόμενα. Διαφωνούν στη διάρκεια της θητείας του προτείνοντας νούμερα μεταξύ 17 ημερών και 177 ημερών (έξι μήνες)Southern, pg. 110. Δεν υπάρχει επίσης ταυτοποίηση των αιτίων θανάτου του. Η «Ιστορία των Αυγούστων» λέει πως δολοφονήθηκε από τους ίδιους τους στρατιώτες του σε αντίδραση για την σκληρή πειθαρχία που τους επέβαλεHistoria Augusta, Claudius, 12:5. Ο Ιερώνυμος αναφέρει πως σκοτώθηκε μάλλον σε διαμάχη με τον ΑυρηλιανόJerome, Chronica s.a. 271. Ο Ιωάννης της Αντιόχειας και ο Ιωάννης Ζωναράς λένε πως αυτοκτόνησε κόβοντας τις φλέβες του (ο πρώτος διηγείται πως είχε τη βοήθεια γιατρούJohn of Antioch, fr. 154 FHG IV, p. 599). Ο Κλαύδιος Σαλμάσιος πάλι, σημειώνει πως ο Δέξιππος αναφέρει το θάνατό του χωρίς να εξηγεί τις ακριβείς συνθήκεςHistoria Augusta, Claudius, 12:6. Όλοι οι ιστορικοί ταυτίζονται στον τόπο, που δεν ήταν άλλος από την Ακουιλία. Είχε δυο γιούς που επέζησανHistoria Augusta, Claudius, 13:9.

Η «Ιστορία των Αυγούστων» λέει πως ο Γοτθικός και ο Κουιντίλλος είχαν ακόμα έναν αδελφό ονόματι Κρίσπο και μέσω αυτού μια ανηψιά, την Κλαύδια. Η Κλαύδια φέρεται να παντρεύτηκε τον Ευτρόπιο και να ήταν η μητέρα του Κωνστάντιου ΧλωρούHistoria Augusta, Claudius, 13:1. Οι ιστορικοί πιστεύουν ότι η εκδοχή αυτή ήταν κάλπικη που σκοπό είχε να κολακεύσει τον Μέγα ΚωνσταντίνοBanchich, www.roman-emperors.org/quintil.htm.

Τα αρχεία που μας σώθηκαν παρουσιάζουν τον Κουιντίλλο μετριοπαθή και ικανό ηγέτηSee Eutropius, IX:12. Ήταν υπέρμαχος της Γερουσίας και συνεπώς τον συνέκριναν με τους προηγούμενους αυτοκράτορες Γάλβα και Πέρτιναξ. Και οι τρεις τους είχαν την εκτίμηση του σώματος αλλά απέτυχαν να παραμείνουν στο θρόνο τους για περισσότερο από ένα χρόνο.

  Παραπομπές και σημειώσεις 

 Πηγές 
 Πρωτογενείς 
 Aurelius Victor, Epitome de Caesaribus 
 Eutropius, Breviarium ab urbe condita
 Historia Augusta] Life of Claudius 
 Joannes Zonaras, Compendium of History extract: Zonaras: Alexander Severus to Diocletian: 222–284
 Zosimus, Historia Nova

 Δευτερογενείς 
 Banchich, Thomas, "Quintillus (270 A.D)", De Imperatoribus Romanis
 Jones, A.H.M., Martindale, J.R. The Prosopography of the Later Roman Empire, Vol. I: AD260-395, Cambridge University Press, 1971

 Southern, Pat. The Roman Empire from Severus to Constantine, Routledge, 2001
Gibbon, Edward. Decline & Fall of the Roman Empire (1888)

 Εξωτερικοί σύνδεσμοι 

Κατηγορία:Ρωμαίοι αυτοκράτορες